|  |  |  |
| --- | --- | --- |
|  | |  |
| Mødereferat | | 14. september 2021 |
| Forum | SU-møde |  |
| Møde afholdt | 14. september 2021 14-16 |  |
| Sted | 16.1.62 |  |
| Referent | Lene El Mongy |  |

Til stede

Benedikte Brincker – Institutleder (BB)

Jakob Demant – Studieleder (JD)

Hilda Rømer Christensen – Rep. for VIP (HRC)

Morten W. Jørgensen – Rep. for Ph.D (MWJ)

Poul Poder – Arbejdsmiljørepræsentant

Lene Lisbet El Mongy – Rep. for TAP

**Afbud:**

Christina Holbøll – Institutadministrator (CH)

Dagsorden

1. Godkendelse af dagsorden.
2. Godkendelse af referat.
3. Drøftelse af Budget i Balance og udpegning af medlem til brugergruppe 3 (HR processen).
4. Afsluttende behandling af redaktionelle ændringer til time/norm paper. (Bente Halkier deltager under punktet).
5. Dignity projektet.
6. Referat fra klubmødet.
7. Godkendt.
8. Godkendt, med det forbehold at Hilda vil fremsende ændringer,
9. **Drøftelse af Budget i Balance og udpegning af medlem til brugergruppe 3 (HR processen).**

Benedikte viste dekanens slides og pointerede at vi skal huske at passe på hinanden i den kommende proces.

SAMFs finanslovsramme er faldet fra 2016 til 2021 med over 50 mio. kr. Indtil nu har vi klaret det ved at skaffe eksterne midler. Nu skal vi reducere med 15 mio frem til 2025. Budgettet skal nu balancere, ved hjælp af opgavebortfald og afskedigelser. Uddannelse og forskning er vore kerneydelser og skal ikke beskæres. Samarbejdsudvalgene og akademisk råd er involveret. Oktober 2022 skulle processen være afsluttet. 4 styregrupper leder ned til undergrupper, alle er inddraget.

Oven i dette kommer den 10 procents nedskæring i form af udflytningsplanerne, regionalismen. STEM-uddannelserne er fredet. Vore STÅ-takster bliver formentligt også sat ned.

Vicki sidder i adm.gruppen, Benedikte, Janus og Kristian er også med i gruppearbejderne. Hilda siger at underskuddet er kunstigt skabt. Benedikte siger at alle institutter er bekymrede. Vores dimittendledighed er stadig for høj. Morten siger at mange reelt arbejder gratis som praktikanter, mens de er på dagpenge. De leder lidt længere efter det rigtige job. Jakob siger at vi også inddrager de studerende i processen for at skabe mindre frafald eller omvalg. Om 4 år kan det måles på tallene. Hilda siger at vi skal se realiteterne i øjnene, fyringer vil foregå efter bogen.

Benedikte vil holde os orienteret om processen fremover.

Ad 4) **Afsluttende behandling af redaktionelle ændringer til time/norm paper (Bente Halkier deltager under punktet).**

Phd.erne skal være med i normsystemet med 420 timer.

Ph.d.ere bruges ofte til øvelsestimer, som har en norm på 2,5. Dette skal nu føres ind i normsystemet. Morten siger at ph.d.gruppen er lidt utilfredse med at de skal fungere som øvelseslærere, de frygter at det kommer til at tage meget tid de første gange. Jakob forsikrede at hver ph.d. vil få 2 ens og samtidige hold, der kører i samme semester. Dette vil lette arbejdet og give flere normtimer. Fremover kommer phd.erne ikke til at lave egne kurser, fordi der er risiko for at kurserne ikke får nok tilslutning nok til at kunne gennemføres. Det er ok at de underviser lidt på deres PI’s kursus. Jakob siger, at de kun vil få områder de ved noget om i forvejen. Alle kan de grundlæggende og basale ting. Vejlederen skal også godkende arbejdsopgaven. I 2024 skal vi kigge på dette igen.

Ad 5) **Dignity projektet.**

Dignity projektet er bestilt af fakultetet til alle institutterne. Vi har haft et opstarts møde. Hilda er blevet interviewet, konsulenter er hyret udefra. Krænkelsespolitikken skal der følges op på. Hilda siger at stemningen er lidt skeptisk. Dignity er et mere eksplorativt projekt. Konsulenterne er dyre. Vip- og ph.d.gruppen vil gerne gennemføre Dignity projektet. Benedikte går videre med det.

Ad 6) **Referat fra klubmødet.**

Nåede vi ikke at behandle. Hilda kontakter Benedikte.